Paul Wilhelm von Keppler

**Paul Wilhelm Keppler**, *von Keppler* fra 1899 (født 28. september 1852 i Schwäbisch Gmünd i kongedømmet Württemberg; død 16. juli 1926 i Rottenburg am Neckar i Tyskland), var en tysk katolsk teolog og den 6. biskop av bispedømmet Rottenburg.
## Liv og virke
### Bakgrunn
Hans foreldre var notarius publicus Friedrich Keppler (1804–1855) og hans hustru Caroline Laib (1811–1882).

### Prest
Keppler ble presteviet den 2. august 1874. Han studerte katolsk teologi ved universitetet i Tübingen og tok doktorgrad der i 1883. Samme år ble professor i Det nye testamente i Tübingen, etterfølgende Paul Schanz. Tilsettelsen vakte kritikk idet han viste langt større interesse for homiletikk og kirkekunst enn for nytestamentlig eksegese. I 1889 byttet han om og ble professor i moral- og pastoralteologi. Fra 1894 til 1898 underviste han i moralteologi ved det teologiske fakultet ved Universitetet i Freiburg.
### Biskop av Rottenburg
Den 11. november 1898 ble han valgt til biskop i Rottenburg bispedømme. Han ble ordinert til biskop av Freiburgs erkebiskop Thomas Nörber den 18. januar 1899. Medkonsekrerende var biskop Paul Leopold Haffner av Mainz og biskop Petrus von Hötzl, O.F.M. Ref. av Augsburg. 

Samme året ble han også opptatt i den württembergske adelsstand. 

I kraft av sitt bispeembete var Keppler medlem av andrekammeret i Württembergs delstatsparlament frem til 1906 og medlem av førstekammeret fra 1906 til 1918, men lot alltid dette mandatet være suspendert. Keppler bodde ofte på Straßberg slott. Keppler var venn med arkitekten Josef Cades og, som formann i bispedømmets kunstforening, en av de mest innflytelsesrike bispedømmets kunsteksperter.

Den mest voldsomme fase av striden innen kirken om «modernisme» og «antimodernisme» fant sted under Kepplers embedstid. Keppler, opprinnelig åpen for reformer og  venn av professor Franz Xaver Kraus, ble talsmann for anti-modernisme i det tyske episkopat ved hans meget bemerkede tale «Wahre und falsche Reform» (desember 1902). Den nære utvekslingen med den antisemittiske forfatter og kulturkritiker Julius Langbehn spilte en tilsynelatende viktig rolle i denne vendingen.

I 1910 forfattet biskop Keppler de tyske biskopers hyrdebrev om pave Pius Xs antimodernismeed.

Av de 80 nye kirkene som ble bygget i løpet av hans bispeperiode, innviet han 72 selv. I St. Martin-kirken i Kirchberg an der Iller, som ble bygget i 1900 og har vært uendret siden den gang, kan man se særlig godt hvordan hans syn på kirkebygg og religiøsitet var.

Biskop Keppler uttrykte seg noen ganger på en antijudaistisk vis. Etter et besøk i Det hellige land ble han overrasket over at jødene som bodde der var «en del av det samme folk *«som utenfor [[Palestina (område)|Palestina]] står som en påle i kristenfolkets kjød, suger blodet ut av dem, slavebinder det […] med sivseptrene av giftvåte fjær, og forgifter de offentlige brønnene for utdanning og moral ved å kaste inn avskyelige og purulente stoffer»* (sistnevnte en hentydning til den gamle baktalelsen om jødene som brønnforgiftere).

Han fikk sitt siste hvilested i bispekrypten i *Sülchen gravfeltskirke*.

## Skrifter i utvalg

* *Unseres Herrn Trost*, Freiburg im Breisgau 1887 
* *Württemberg’s kirchliche Kunstalterthümer. Als Vereinsgabe für den Kunstverein der Diöcese Rottenburg.* Bader, Rottenburg am Neckar 1888 (online hos Google Books).
* *Wanderfahrten und Wallfahrten im Orient.* 1894, 10. Auflage 1922.
* *Aus Kunst und Leben.* 1905, 8. Auflage 1923.
* *Mehr Freude.* 1909; 184.–187. Tausend 1934.
* *Leidensschule.* 1914, 61.–71. Tausend 1923.
* *Unsere toten Helden und ihr letzter Wille.* 1915.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Biskop Johannes Heinrich Beckmann (1803-1878) *1866
* Biskop Daniel Wilhelm Sommerwerk (Jacobi) (1821-1905) *1871
* Biskop Georg von Kopp (1837-1914) *1881
* Biskop Johannes Christian Roos (1826-1896) *1885
* Biskop Paul Leopold Haffner (1829-1899) *1886
* Erkebiskop Thomas Nörber (1846-1920) *1898
* Biskop *Paul Wilhelm Keppler* (1852-1926) *1899

## Referanser